[{"text_idx": "#000005", "text": "DNA aitab tuvastada mu\u0308rkaineid tootvaid mikrovetikaliike"}, {"text_idx": "#000006", "text": "Paljud mikrovetikad toodavad toksiine, mis vo\u0303ivad sattuda mereandidega inimese toidulauale. Seeto\u0303ttu on oluline osata ma\u0308a\u0308rata erinevate mikrovetikate liike ja ja\u0308lgida nende vohamist meres. Autor/allikas: Richard Kirby, Plymouth University, Plymouth, United Kingdom"}, {"text_idx": "#000007", "text": "Mikrovetikad on toit kaladele ja teistele veeorganismidele ning toiduahelat pidi jo\u0303uavad need ka inimese so\u0308o\u0308gilauale. Toiduahelat pidi vo\u0303ivad aga mikrovetikate toodetud mu\u0308rkained jo\u0303uda ka inimese toidulauale. Tallinna Tehnikau\u0308likooli meresu\u0308steemide instituudi nooremteaduri Sirje Sildeveri osalusel ma\u0308a\u0308rati Jaapani po\u0303hjaosas Ohhoota meres DNA abil mu\u0308rke tootvaid mikrovetikaid."}, {"text_idx": "#000008", "text": "Kuus aastat kestnud DNA-po\u0303hise uuringu tulemusena tuvastati Jaapani po\u0303hjaosas asuvast Ohhoota merest 43 toksiine ehk mu\u0308rke tootvat mikrovetikaliiki, millest u\u0308le poole registreeriti selles piirkonnas esmakordselt. Need tulemused on olulised kohalikele kalameestele ja keskkonnaametnikele, kuna piirkond on oluline lo\u0303he noorja\u0308rkude kasvuala ning tuntud kalapu\u0308u\u0308gi ja kammkarbi kasvatuse poolest."}, {"text_idx": "#000009", "text": "Paljud mikrovetikaliigid on veekeskkonnas olulised, sest tegu on fotosu\u0308nteesivate organismidega. U\u0308htlasi on nad toiduks va\u0308ikestele veeloomadele, millest omakorda toituvad kalade noorja\u0308rgud."}, {"text_idx": "#000010", "text": "Mo\u0303ned mikrovetikaliigid toodavad oma elutegevuse ka\u0308igus toksiine, mis vo\u0303ivad akumuleeruda merekarpides ja teistes organismides. Lisaks sellele vo\u0303ib mikrovetikate arvukus jo\u0303uda miljoni vo\u0303i rohkema rakuni milliliitris, mis vo\u0303ib ummistada ja kahjustada meres kasvatatavate kalade lo\u0303puseid ja/vo\u0303i tekitada hapnikuvaegust. No\u0303nda vo\u0303ivad nad mo\u0303jutada negatiivselt merepo\u0303hjas elavaid organisme."}, {"text_idx": "#000011", "text": "Kahjulike vetikao\u0303itsengute hukkuvad kalad ja merekarbid muutuvad toksiliseks. See on kogu maailmas kalandussektorile tekitanud miljarditesse eurodesse ulatuvaid kahjusid."}, {"text_idx": "#000012", "text": "Mida rohkem toksiinid toiduahelas kuhjuvad, seda to\u0303ena\u0308olisemalt jo\u0303uavad need ka inimeste toidulauale ning vo\u0303ivad po\u0303hjustada erinevaid terviseha\u0308ireid, mo\u0303ningatel juhtudel isegi surma."}, {"text_idx": "#000013", "text": "Seeto\u0303ttu on oluline teada, millised toksiine tootvad liigid mingis piirkonnas esinevad ning millised keskkonnatingimused nende esinemist soosivad."}, {"text_idx": "#000014", "text": "Mikrovetikaid tuvastatakse tavaliselt valgusmikroskoobi abil, kuid see meetod ei pruugi olla piisav ko\u0303ikide liikide usaldusva\u0308a\u0308rseks tuvastamiseks. Na\u0308iteks on mo\u0303ni liik liiga va\u0308ike (< 20 \u03bcm), nende va\u0308limus muutub vo\u0303i on teiste liikidega va\u0308ga sarnane."}, {"text_idx": "#000015", "text": "DNA-po\u0303histe meetodite abil saab eelmainitud probleeme va\u0308ltida."}, {"text_idx": "#000016", "text": "Meie uurimuses kasutati veeproove, mis koguti Jaapani po\u0303hjaosas asuva Ohhoota mere rannikuvetest kuue aasta jooksul igana\u0308dalaselt. Neist eraldati DNA. Liikide tuvastamiseks vo\u0303rreldi proovidest pa\u0308rinevaid DNA ja\u0308rjestusi andmebaasides leiduvate DNA ja\u0308rjestustega."}, {"text_idx": "#000017", "text": "Saadud tulemuste po\u0303hjal tuvastati 43 toksiine tootvat mikrovetikaliiki, millest 26 liigi olemasolu Ohhoota meres varem ei teatudki."}, {"text_idx": "#000018", "text": "Peaaegu pool tuvastatud liikidest esines kindlatel aastaaegadel, enamus suvel ja su\u0308gisel. Lisaks oli liikide esinemine seotud ka vees leiduvate toitainete nagu la\u0308mmastiku, fosfori ja ra\u0308ni kontsentratsioonidega. Saadud teave on oluline kohalikele keskkonnaametnikele toksiine tootvate liikide paremaks tuvastamiseks ja ja\u0308lgimiseks, ennetamaks vo\u0303i va\u0308hendamaks vetikao\u0303itsengute poolt tekitatavat kahju kalandusele."}, {"text_idx": "#000020", "text": "DNA to\u0303i Soome lahest pa\u0308evavalgele ligi 20 uut planktoniliiki"}, {"text_idx": "#000022", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000023", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000024", "text": "Suur linn teeb linnu silmad va\u0308ikseks"}, {"text_idx": "#000026", "text": "Geneetikutel o\u0303nnestus ja\u0308rjestada va\u0308ljasurnud tasmaania tiigrite RNA-d"}, {"text_idx": "#000031", "text": "Tihaseliikide rohkuse salgas ma\u0308a\u0308rab kisklusrisk"}, {"text_idx": "#000032", "text": "Galerii: testi end, kas tunned neid Eesti seeni?"}, {"text_idx": "#000034", "text": "\"Pealtna\u0308gija\": Eesti peale ihuvad hammast pesukarud ja na\u0308htamatu seen"}, {"text_idx": "#000035", "text": "NASA asub uurima asteroidilt toodud materjali"}, {"text_idx": "#000037", "text": "Eesti neljas satelliit saadetakse orbiidile oktoobri alguses"}, {"text_idx": "#000038", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000039", "text": "Tehisaru hakkab so\u0303naja\u0308rjestuste ko\u0303rval inimka\u0308itumist ennustama"}, {"text_idx": "#000040", "text": "Viis vastust kimbutavate herilastega toime tulemiseks"}, {"text_idx": "#000041", "text": "Tartu U\u0308likooli teadlased aitasid avastada mullas ka\u0308iva globaalse so\u0303ja"}, {"text_idx": "#000043", "text": "Maailma vastupidavaimate loomade saladused hakkavad paljastuma"}, {"text_idx": "#000046", "text": "Kuradil on va\u0308hk, ta jookseb vo\u0303idu ajaga"}, {"text_idx": "#000048", "text": "Hiiglaslik viirus tekitas tulise vaidluse"}]